**N A T J E Č A J**

**za osnivanje prava građenja na nekretninama u vlasništvu Općine Klis**

**radi izgradnje obiteljske kuće, s mogućnošću otkupa nekretnine**

Javnom natječaju izlažu se nekretnine u Općini Klis i to:

|  |  |  |  |
| --- | --- | --- | --- |
| **Oznaka zemljišno - knjižne čestice** | **Katastarska općina** | **Površina** | **Minimalna otkupna cijena u HRK** |
| čest.zem. 6/5 k.o Prugovo | k.o. Prugovo | 632,00 m2 | 102.798,00 kn |
| čest.zem. 6/21 k.o Prugovo | k.o. Prugovo | 633,00 m2 | 102.958,00 kn |

1. Pravo građenja na predmetnim nekretninama osniva se radi izgradnje obiteljske kuće na 99 (slovima: devedeset devet) godina, uz mogućnost otkupa nakon 10 (deset) godina, prilikom čega će se izvršiti revalorizacija otkupne cijene za pojedinu nekretninu (trenutna tržišna vrijednost za otkup navedena je u Tablici).
2. Za svrhu ovog natječaja Ponuditelj je bračna zajednica (Ponudu potpisuju oba supružnika), izvanbračna zajednica, te samohrani roditelj- *(podaci u obrascu 1).*
3. Ponuditelji iz točke II. moraju biti državljani Republike Hrvatske, te imati prebivalište na području Republike Hrvatske.
4. Jedan Ponuditelj (bračna zajednica/izvanbračna zajednica/samohrani roditelj) može dati ponudu za pravo građenja za 1 (slovima: jednu) nekretninu, s početnom cijenom za pravo građenja navedenim u Tablici.
5. Ponuđena minimalna otkupna cijena nekretnine (koji otkup nije obvezan) u sebi sadrži i ponudu mjesečne naknade za pravo građenja ( na način da se iznos otkupne cijene za nekretninu podijeli sa brojem godina na koje se osniva pravo građenja (99) i sa brojem mjeseci u jednoj godini (12) te se tako dobije iznos mjesečne naknade za pravo građenja koju je ponuditelj dužan plaćati za vrijeme trajanja prava građenja).
6. Ponuditelji ne smiju u trenutku davanja ponude biti stariji od 50 godina.
7. Ponuditelji niti članovi njihovog domaćinstva, ne smiju imati u vlasništvu/suvlasništvu obiteljsku kuću/stan ili kuću/stan za odmor ili poslovni prostor na području Republike Hrvatske ili neku drugu vrstu nekretnine na području Republike Hrvatske (uključujući i građevinsko zemljište) koja rješava njihovo stambeno pitanje.
8. Ponuditelji su dužni uplatiti jamčevinu u iznosu od 1.000,00 Kn u korist proračuna Općine Klis, broj računa: IBAN: HR0724070001819200007, Model: 24 , poziv na broj 7757 - OIB, koja se uračunava u naknadu za pravo građenja.

**Ponuditelji su uz prijavu (*obrazac 1*.), dužni priložiti i sljedeću dokumentaciju:**

1. Dokaz o uplaćenoj jamčevini;
2. Preslika osobne iskaznice;
3. Dokaz o sklopljenom braku (vjenčani list), Izjava pod punom kaznenom i materijalnom odgovornošću ovjerena od strane Javnog bilježnika kojom se dokazuje postojanje izvanbračne zajednice, odnosno dokaz o skrbništvu nad djetetom/djecom za samohrane roditelje;
4. Popis članova domaćinstva (s naznakom punog imena i prezimena, OIB-a i adrese), kao i odnos sa Ponuditeljem. Za potrebe ovog natječaja, članovi domaćinstva smatrat će se osobe koje će s Ponuditeljem živjeti u obiteljskoj kući koja će se izgraditi na pravu građenja – *obrazac 2*;
5. Izjavu Ponuditelja, danu pred javnim bilježnikom, pod punom materijalnom i kaznenom odgovornošću, kako ponuditelj niti njegovi članovi domaćinstva, niti njegova djeca, nemaju u vlasništvu/suvlasništvu obiteljsku kuću/stan ili kuću/stan za odmor ili poslovni prostor na području Republike Hrvatske ili neku drugu vrstu nekretnine na području Republike Hrvatske (uključujući i građevinsko zemljište) koja u potpunosti rješava njihovo stambeno pitanje – *obrazac 3;*
6. Dokaz nadležnog suda da Ponuditelj/i na području Općine Klis, kao i na području Republike Hrvatske nemaju u vlasništvu/suvlasništvu građevinsko zemljište, obiteljsku kuću/stan za odmor ili poslovni prostoru – nadležnost suda se odnosi na mjesto prebivališta Ponuditelja;
7. Potvrdu porezne uprave da nema dospjelih i nepodmirenih obveza prema državnom proračunu.

Navedenu dokumentaciju potrebno je dostaviti za oba bračna druga, odnosno oba člana izvanbračne zajednice, osim dokaza o uplati jamčevine.

1. Pismene ponude dostavljaju se poštom, preporučeno, u zatvorenom omotu na adresu:

**Općina Klis, Općinsko vijeće, Iza grada 2, 21 231 Klis s naznakom „Natječaj za osnivanje prava građenja radi izgradnje obiteljske kuće – ne otvaraj“**

**Rok za dostavu ponuda je 18. siječnja 2021. godine.**

Bez obzira na način dostave, ponude moraju biti zaprimljene do gore navedenog vremena.

1. Prikupljene ponude će razmotriti imenovano Povjerenstvo.
2. Nepravodobne i nepotpune ponude neće se razmatrati.
3. Kriterij za utvrđivanje najpovoljnijeg ponuditelja u natječaju za osnivanje prava građenja je:
4. najveći ponuđeni iznos uz uvjet da udovoljava svim ostalima kriterijima natječaja;
5. u slučaju da se za određenu nekretninu javi više ponuditelja sa jednakom ponudom, kao kriterij za utvrđivanje prava prvenstva uzet će se broj maloljetne djece ponuditelja.
6. S izabranim ponuditeljima zaključit će se ugovori o osnivanju prava građenja.
7. Sudjelovanjem na Natječaju i podnošenje pisane ponude istovremeno predstavlja i suglasnost svakog Ponuditelja i sa slijedećim posebnim uvjetima natječaja i posljedicama koje iz istih proizlaze:
8. Općina Klis kao osnivač prava građenja je vlasnik nekretnine koja je predmet ovog Natječaja, a Ponuditelj kao nositelj prava građenja ima interes da se na nekretnini koja je predmet ovog Natječaja osnuje pravo građenja radi izgradnje obiteljske kuće
9. Općina Klis može jednostrano raskinuti Ugovor o osnivanju prava građenja u slijedećim situacijama te zadržava pravo tražiti naknadu štete koja joj je nastala zbog raskida:

* ako nositelj prava građenja ne ishodi pravomoćnu građevinsku dozvolu za izgradnju obiteljske kuće u roku od 24 (slovima: dvadeset četiri) mjeseca od dana potpisa ugovora o osnivanju prava građenja sa Općinom Klis, a u daljnjem roku od 18 (slovima: osamnaest mjeseci) od ishođenja pravomoćne građevinske dozvole ne dovrši izgradnju obiteljske kuće
* ako na pravu građenja nositelj prava građenja ne izgradi zgradu koja predstavlja obiteljsku kuću, odnosno zgradu koja je u skladu sa odobrenom građevinskom dokumentacijom, odnosno izgradi zgradu koja služi drugoj svrsi, a ne stanovanju
* ako nositelj prava građenja ne poštuje sve primjenjive propise prilikom izgradnje te izgradnju ne izvodi sukladno ishođenim dozvolama ili pravilima struke
* ako nositelj prava građenja ne plaća naknadu za pravo građenja sukladno Ugovoru o osnivanju prava građenja
* ako nositelj prava građenja da obiteljsku kuću ili bilo koji dio nekretnine odnosno prava građenja na korištenje ili uporabu bilo kojoj trećoj strani (najam, zakup), odnosno na bilo koji način raspolaže pravom građenja (prijenos)
* u drugim slučajevima predviđenim primjenjivim propisima ili u slučaju povrede drugih ugovornih odredbi.

1. u slučaju da pravo građenja prestane po bilo kojoj osnovi, Nositelj prava građenja dozvoljava osnivaču prava građenja da bez njegovog daljnjeg pitanja ili odobrenja izvrši brisanje prava građenja.
2. Općina Klis zadržava pravo da u slučaju da za vrijeme trajanja Ugovora o osnivanju prava građenja sazna za činjenice koje joj nisu mogle biti poznate u vrijeme sklapanja Ugovora o pravu građenja, a koje se odnose na uvjete ovog Natječaja, da jednostrano raskine ugovor o osnivanju prava građenja te traži naknadu štete koja joj je nastala zbog raskida.
3. Ponuditelj snosi sve troškove vezane za zaključenje ugovora o osnivanju prava građenja, javnobilježničke i zemljišno – knjižne pristojbe, porezne obveze, te sve druge troškove u vezi sa provedbom ugovora.
4. Ponuditeljima koji ne uspiju na natječaju jamčevina se vraća u roku od trideset dana od dana donošenja konačne odluke načelnika, a Ponuditelj koji je uspio u natječaju pa odustao gubi pravo na povrat jamčevine.
5. Sudionik natječaja je obvezan potpisati prijedlog ugovora i vratiti ga Općini u roku od 15 (slovima: petnaest) dana od primitka ugovora, u protivnom će se smatrati da je odustao od natječaja.
6. Podnošenjem prijave na Javnom natječaju, ponuditelj dobrovoljno daje privolu Općini Klis da prikuplja osobne podatke iz njegove prijave i da ih obrađuje sukladno pozitivnim propisima o Zaštiti osobnih podataka, a koji osobni podaci će se koristiti u postupku provedbe javnog natječaja. Ponuditelj je suglasan i dobrovoljno daje privolu Općini Klis da dio prikupljenih osobnih podataka (i to njegovo ime, prezime te adresu prebivališta) objavi na oglasnoj ploči Općine Klis u okviru objave rezultata provedenog javnog natječaja kako bi se sa istima upoznali svi sudionici javnog natječaja.
7. Općinski načelnik zadržava pravo poništiti cijeli ili dio natječaja, u kojem slučaju ponuditelji imaju pravo samo na povrat jamčevine.
8. Sve obavijesti u vezi nekretnina koje su predmet ovog natječaja mogu se dobiti na mail: [info@klis.hr](mailto:info@klis.hr)

KLASA: 021-05/21-01/01

UR.BROJ: 2180/03-01/21-3325

Klis, ­­­­­­­­­­­­­­­­­­­­­­15. prosinca 2021. g.

OPĆINSKI NAČELNIK

Jakov Vetma, v.r